Mesaje și urări pentru Paștele Catolic 2024. Cuvintele alese pentru cei dragi
- Mădălina Sfrijan
- 29 martie 2024, 15:42
Sărbătorile pascale sunt un prilej ideal pentru a le transmite celor dragi toate gândurile bune. Fie prin intermediul unui apel telefonic, SMS sau chiar printr-o felicitare expediată prin poștă, cuvintele alese pot ajunge la persoanele apropiate. Iată câteva mesaje de Paști pe care le poți trimite celor aflați la distanță.
Mesaje de Paști. Urări pe care le poți face celor dragi
Un înger blând coboară din ceruri, Se roagă în taină și apoi zboară. Din înălțimea sa, trimite către tine un zâmbet dulce, o rază de căldură, și trei cuvinte alese: Hristos a Înviat!
Lumina Învierii Domnului să vă aducă liniște și pace în suflete. Gândurile bune să vă călăuzească în fiecare moment al vieții. Sărbători Fericite alături de cei dragi!
În noaptea Învierii, când clopotele bat, să înălțăm privirea spre cer și să rostim cu bucurie:HRISTOS A ÎNVIAT! Domnul să vă ierte păcatele, iar lacrimile Maicii Domnului să vă aducă mângâiere.
Urări pentru cei care petrec sărbătorile pascale peste hotare
Chiar dacă sunteți departe, lumina Învierii Domnului să străpungă cerul spre inimile voastre. Toate gândurile noastre se îndreaptă spre voi, cei care trăiți peste hotare, însă simțiți această sărbătoare la fel ca noi: în duhul credinței. Sărbători cu pace.
Praznicul Învierii Domnului să vă aducă bucurie și liniște în suflete. Din țară, din comunitatea dragă de acasă, vă urăm sărbători îmbelșugate.
La ceas de sărbătoare, mesajul nostru zboară peste mări și țări spre voi, cei plecați din România. De Paști, gândurile să vă fie luminate, iar Domnul să vă călăuzească în drumul ales. Hristos a înviat!
Mesaje amuzante pentru Paști
Un iepuraș tare drăgălaș… a ieșit în cale… cu viteză mare… și-ți urează neîncetat… să ai Paște Minunat… și Hristos a Înviat!
Iepurașul nu mai vine, că nu prea se simte bine. A aflat din Parlament că e criză în buget. Vă urăm s-aveți de toate, liniște și sănătate!